འགྲེལ་ཚེགའདི་ནི་གཞུང་དངོས་དང་འགྲེལ་པ་གཉིས་འབྲེལ་བར་བྱེད་པའམ་འགྲེལ་པ་གང་ཡིན་མཚོན་བྱེད་ཀྱི་རྟགས་ཤིག་སྟེ།སྔར་གྱི་བསྟན་བཅོས་དག་ན་གཞུང་དངོས་རྣམས་ཡི་གེ་ཅུང་ཆེ་བས་སྟེང་དུ་འབྲི་ལ་འགྲེལ་པ་རྣམས་ཡིག་གཟུགས་ཅུང་ཆུང་བས་གཤམ་དུ་འབྲི་ཤིང་གཞུང་དངོས་དང་འགྲེལ་པའི་དབར་ཚེག་ཐིག་གིས་འབྲེལ་བར་བྱས་པ་དག་ལའོ།འོན་ཀྱང་དེང་དུས་ཀྱི་བརྩམས་བྱ་དག་ན་གཞུང་དངོས་ཀྱི་འགྲེལ་པའམ་གསལ་བཤད་དགོས་རིགས་གང་ཡིན་དེ་དང་དཀྱུས་གཅིག་ཏུ་གུག་རྟགས་ནང་བཅུག་ནས་གསལ་བར་བྱེད་པས་ཕྱིས་འབྱུང་ཡང་འདིའི་ཚབ་ཏུ་གུག་རྟགས་བེད་སྤྱད་ན་ཆོག་པར་སེམས་སོ།